stanford-oval/wikipedia huggingface dataset:
כאן 11
תוכניות נוספות > תוכניות החינוכית (שלא עברו להפקות מקור)

העולם עצוב אז צוחקים – סדרת ראיונות החוקרת את ההיסטוריה של המערכון הישראלי בהגשת יהונתן גפן ויאיר ניצני.
אומרים שהיה פה – היסטוריה עם יהונתן גפן.
תורת המשחקים – סדרה על תולדות משחקים וענפי ספורט שונים בהנחיית גיל חובב.
שיחת נפש – ראיונות אישיים עם הפסיכיאטר יורם יובל.
גלילאו – תוכנית מדע עם הילה קורח. בעונה העשירית לסדרה מחליפה אותה גאולה אבן-סער.
זן נדיר – סדרת תעודה על טבע בארץ ישראל.
תוכניות נוספות > נגישות

כאן 11 הנגישה את שידורי מערכות הבחירות שנערכו במהלך המשבר הפוליטי בישראל לאנשים עם מוגבלות ולדוברי שפות זרות, על ידי שידור חי של הבחירות בערוצים ייעודיים ביוטיוב.
שידורי רדיו

בין השעות 06:05 ל-12:00 משודר בערוץ רצף המבוסס על שידורי רדיו מצולם ומבזקי חדשות מדי שעה. (בדיגיטל, ברדיו, ובטלוויזיה, בטלוויזיה מבזקי החדשות מתחילים בשעה 7:00 והמבזק האחרון ביום מסתיים בשעה 11:00, אורך המבזק בדומה לרדיו הוא 5 דקות).
"הבוקר הזה" עם אריה גולן בשעות 6:05–8:00 בימים א'–ו'.
"קלמן-ליברמן" עם קלמן ליבסקינד ואסף ליברמן בשעות 8:05–10:00 בימים א'–ד'.
מצליח ונוביק עם רינה מצליח ועקיבא נוביק בשעות 10:05-12:00 ביום ה'.
"סדר יום" עם קרן נויבך בשעות 10:05–12:00 בימים א'–ד'.
"רוני קובן ועמרי אסנהיים", תוכנית אקטואליה שבועית עם רוני קובן ועמרי אסנהיים בשעות 10:05–12:00 ביום ה'.
"מוריה והפרופסור" (בעבר נקראה "היינו כאן") עם מוריה קור ויובל אלבשן בשעות 8:05–09:00 ביום ו'.
"קפה שישי" עם קרן אוזן ויגאל עדיקא בשעות 09:05–10:00 ביום ו'.
"אגן הים התיכון", תוכנית רדיו מבית כאן גימל המתמקדת במוזיקה מזרחית ים תיכונית עם מיכל אסולין. התוכנית משודרת בימי ו' ברדיו ובמקביל בטלוויזיה בערוץ כאן 11 (בטלוויזיה התוכנית משודרת בין השעות 10:05–12:00, וברדיו בין השעות 9:00 עד 14:00).
בחצי היום עם ליאת רגב בשעות 12:05-14:00 ביום ו'.
יומן השבוע עם רונן פולק בשעות 10:05-12:00 בשבת.
שודרו גם תוכניות הרדיו "שלום קיטל ונעמה סיקולר" מ"כאן ב", "גם כן תרבות" עם גואל פינטו ו"שלושה שיודעים" עם דודו ארז, המשודרות ב"כאן תרבות", במסגרת רדיו מצולם.
הערות שוליים

1 2  אלכסנדר כץ, הברודקסטים מתפארים ב-HD? כאן כבר בדרך ל-4K, באתר אייס, 2 בנובמבר 2017
1 2  עוברים ל-4K, באתר כאן – תאגיד השידור הישראלי, 1 בנובמבר 2017
↑  קובלנץ: "כלי תקשורת נוספים כבר מתחילים לחקות אותנו", באתר וואלה, 12 בפברואר 2018
↑  נועה פרייס‏, זה קורה: בתאגיד השידור ייפרדו מתקופת ההרצה במוצ"ש, באתר וואלה, 9 במאי 2018
↑  רגע לפני גמר אירוויזיון 2018, נטע מורידה לנו את ההרצה, באתר דף כאן פייסבוק, ‏12 במאי 2018
↑  קוד האתיקה של "כאן" – תאגיד השידור הישראלי, באתר כאן 11, ‏אוגוסט 2017
↑  כאן, באתר www.facebook.com
↑  יונתן כיתאין, ‏אחרי 3 שבועות: שידורי החינוכית באפיק 11 יתחדשו היום, באתר גלובס, 4 ביוני 2017
↑  נועה פרייס‏, בעקבות מחאת העובדים: קובלנץ מנע את שידורי החינוכית בתאגיד, באתר וואלה, 6 באוגוסט 2017
↑  רן בוקר, שיא הרייטינג של עדן גולן - הדקה הנצפית ביותר אי פעם בתאגיד כאן, באתר ynet, 12 במאי 2024
↑  יואב סטולר, גמר המונדיאל - האירוע הנצפה ביותר לשנת 2018 עם 37.2% רייטינג, באתר כלכליסט, 16 ביולי 2018
1 2  כאן 11 מצאה מחליף לגאולה אבן: מגיש חדש לחדשות שישי, באתר אייס, 29 במרץ 2023
↑  זהו זה
↑  כאן גאים בנטע, באתר כאן תאגיד השידור הישראלי, ‏13 במאי 2018
↑  כאן צופים בשידורי הבחירות, באתר כאן תאגיד השידור הישראלי, ‏17 בספטמבר 2019 (ארכיון)
לי דן מתרגמת בכאן 11 את שידור הבחירות לכנסת ה-22, 2019
Late Night with the Devil (סרט)

| --- | --- |

 בימוי:  קולין וקמרון קיירנס
 הופק בידי:  מאט גובוני אדם וייט ג'ון מולוי רוי לי (אנ') סטיבן שניידר דרק דוצ'י
 תסריט:  קולין וקמרון קיירנס
 עריכה:  קולין וקמרון קיירנס
 שחקנים ראשיים:  דיוויד דסתמלסיאן (אנ') לאורה גורדון (אנ') איאן בליס (אנ') פייסל בזי (אנ') אינגריד טורלי רייס אוטארי ג'ורג'ינה הייג ג'וש קוונג טארט (אנ')
 מוזיקה:  גלן ריצ'רדס (אנ') רוסקו ג'יימס אירווין (אנ')
 צילום:  מת'יו טמפל
 מדינה:  ארצות הברית אוסטרליה איחוד האמירויות הערביות
 חברת הפקה:  Image Nation (אנ') VicScreen (אנ') AGC Studios (אנ') Good Fiend Films Future Pictures Spooky Pictures
 חברה מפיצה:  IFC Films Shudder (אנ') Maslow Entertainment Ahi Films
 שיטת הפצה:  וידאו על פי דרישה
 הקרנת בכורה:  10 במרץ 2023 (SXSW) 22 במרץ 2024 (ארצות הברית) 11 באפריל 2024 (אוסטרליה)
 משך הקרנה:  93 דקות
 שפת הסרט:  אנגלית
 סוגה:  אימה על-טבעי
 הכנסות:  11.2 מיליון דולר
 פרסים:  פרס פסטיבל הקולנוע של סיטגס לתסריט הטוב ביותר 
 דף הסרט ב־IMDb
 
Late Night with the Devil (בעברית: "מאוחר בלילה עם השטן") הוא סרט אימה על-טבעי משנת 2023. הסרט בוים, נכתב ונערך על ידי קמרון וקולין קיירנס. בסרט מככבים דייוויד דסתמלסיאן (אנ'), לאורה גורדון (אנ'), איאן בליס (אנ'), פייסל באזי (אנ'), אינגריד טורלי, רייס אוטרי, ג'ורג'ינה הייג וג'וש קוונג טארט (אנ'). הסרט משלב בתוכו אלמנטים של סרט תיעודי וסרט Found Footage ועלילתו עוקבת אחר אירועים שהתרחשו במהלך שידור חי של תוכנית אירוח במהלך ערב ליל כל הקדושים בשנת 1977, שבמהלכה המנחה מנסה לצבור רייטינג בעזרת אירוח נערה צעירה שבגופה שוכן שד.
הסרט הוא תוצר של הפקה משותפת בין אוסטרליה, ארצות הברית ואיחוד האמירויות, והוקרן לראשונה בפסטיבל "South by Southwest" ב-10 במרץ 2023. הסרט קיבל ביקורות חיוביות ממבקרים, ששיבחו את המשחק של השחקנים, איכות ההפקה ואת ההיבט הטכני. הסרט הופץ לבתי הקולנוע בארצות הברית ב-22 במרץ 2023 בהפצת IFC Films ובאוסטרליה ב-11 באפריל 2023 והרוויח כ-11 מיליון דולר. הסרט הועלה לשירות הזרמת המדיה "Shudder (אנ')" ב-19 באפריל.
עלילה

הסרט מוצג לצופים כסרט תיעודי החוקר את התופעות המוזרות שהתרחשו בערב ליל כל הקדושים בשנת 1977, במהלך שידור חי בעונתה השישית של תוכנית האירוח "Night Owls" ("ינשופי לילה") בהנחיית ג'ק דלרוי, שמתחרה עם תוכנית האירוח של ג'וני קרסון במטרה לזכות ביותר רייטינג.
הסרט נפתח עם תקציר על חייו של ג'ק, שהחל את דרכו כשדרן רדיו בשיקגו ועד לחתימת חוזה ברשת UBC כמנחה תוכנית אירוח. בתקציר מתועד ג'ק, שנראה במועדון בשם "Bohemian Grove" בו מבקרים גברים מפורסמים ובעלי השפעה, אך גם משוער שאותו מועדון הוא בעל קשרים לאנשים העוסקים בשטניזם. זמן מה לאחר חתימת החוזה עם UBC, אשתו של ג'ק, מדלין, נפטרת מסרטן הריאה ומותה משפיע רבות של ג'ק. בעקבות מצבו הנפשי הרעוע, תוכנית האירוח שלו יוצאת לפגרה. חודש לאחר מכן, ג'ק חוזר להנחות את התכנית ועל מנת להגדיל את הרייטינג, הוא מחליט להנחות תוכנית מיוחדת שעוסקת בתורת הנסתר בערב ליל כל הקדושים. האורחים שבאו להתארח בתוכנית כוללים את המדיום כריסטו, קרמייקל הייג, קוסם לשעבר וכעת מתפרנס מחשיפת מתקשרים, ג'ון רוס-מיטשל, שחיברה ספר העוסק בעבודתה ביחד עם נערה בשם לילי ד'אבו.
במהלך השידור, כריסטו מקבל תקשור מאישה בשם מיני, שג'ק לאחר מכן חושף שמיני היה כינוייה של אשתו המנוחה. לאחר מכן, כריסטו נעשה חולה, מקיא מתוכו נוזל בצבע שחור ומפונה לבית החולים במהלך הפסקת הפרסומות. בהמשך, ג'ון מציגה את לילי, הניצולה היחידה מהתאבדות המונית שבוצעה על ידי כת שטנית שסוגדת לשד בשם אברקסס (אנ'). למרות שג'ון מזהירה את ג'ק מההשלכות האפשריות, ג'ק משכנע אותה לבצע תקשור על מנת להעלות לתוכנית את השד שהשתלט על גופה של לילי, לו היא קוראת "מר חמקני". במהלך הפסקת פרסומות נוספת, צוות התכנית מספר לג'ק שכריסטו נפטר באמבולנס בדרכו לבית החולים "מאונט סיני".
במהלך התקשור, מר חמקני משתלט על גופה של לילי, גורם לה לרחף באוויר וגורם לקצר חשמלי באולפן. במהלך הדיבוק, לילי מזכירה לג'ק שהם כבר נפגשו בעבר במקום שנמצא "מתחת לעצים הגבוהים". קרמייקל מאתגר את ג'ון בכך שהוא מהפנט את עוזרו של ג'ק, גאס מקונל בשידור חי. במהלך ההפנוט, גאס, ג'ק, האורחים והקהל חוזים בתולעים שיוצאות מגופו של גאס וקורעות אותו לגזרים. כשצוות ההפקה מציג את ההקלטה שצולמה בזמן ההפנוט, מתברר שהחוויה הייתה רק הזיה משותפת שג'ק, האורחים והקהל חוו. למרות זאת, כאשר צוות האולפן מציג את ההקלטה שצולמה בזמן התקשור עם "מר חמקני", מתברר שההקלטה אותנטית ושלילי אכן אחוזת דיבוק. ג'ק נעשה מבוהל כשהוא רואה את רוחה של מדלין עומדת מאחוריו בהקלטה, אבל קרמייקל מאשים את ג'ק שהוא יזם את כל האירוע כמתיחה ותו לא. מר חמקני משתלט על גופה של לילי בשנית וזרמי אנרגיה בוקעים מידיה. לאחר מכן, פניה של לילי נחצות לשתיים וזוהרות באור מסתורי. בעזרת כוחותיה הטלקנטיים, היא מעיפה את ג'ק לקיר והורגת את גאס, ג'ון וקרמייקל.
ג'ק לפתע משוגר למעין גרסה אפלה של תוכנית האירוח שלו, בה הוא חי מחדש רגעים שהתרחשו בעבר במהלך עונות התכנית. מתברר שג'ק אכן מכיר את השד, אותו הוא פגש במהלך שהותו בגרוב. מדלין נפטרה מסרטן לאחר שג'ק עשה עסקה עם השד בתמורה להצלחת התכנית. רוחה של מדלין מתעמתת עם ג'ק ומבקשת ממנו לגאול אותה מיסורייה, מכיוון שהסרטן גורם לה לכאב רב. בעזרת הפגיון הטקסי אותו החזיקה הכת בה הייתה לילי, ג'ק דוקר את מדלין למוות. הסצנה חוזרת חזרה להווה ולאולפן הנטוש (מכיוון שכל האורחים ברחו) וג'ק מבין שהוא בעצם דקר את לילי. ג'ק עומד מסביב לגופותיהם של אורחי התכנית וסירנות משטרה נשמעות ברקע.
שחקנים

דייוויד דסתמלסיאן (אנ') - ג'ק דלרוי, מנחה תוכנית האירוח.
לאורה גורדון (אנ') - ג'ון רוס - מיטשל, פאראפסיכולוגית וסופרת.
איאן בליס (אנ') - קרמייקל הייג, קוסם לשעבר שכעת מתפרנס מחשיפת שרלטנים הטוענים שיש להם כוחות על טבעיים. דמותו מבוססת על קוסם אמיתי שגם הפך לספקן בשם ג'יימס רנדי. רנדי עצמו היה אורח בתוכנית לילה דומה בהנחייתו של דון ליין (אנ') באוסטרליה.
פייסל באזי (אנ') - כריסטו, מדיום.
אינגריד טורלי - לילי ד'אבו, ניצולת התאבדות המונית שהתרחשה בכת בה לילי הייתה חברה.
רייס אוטארי - גאס מקונל, עוזרו של ג'ק ובעל חרדה מתולעים.
ג'ורג'ינה הייג - מדלין פייפר, אשתו המנוחה של ג'ק.
ג'וש קוונג טארט (אנ') - לאו פיסק, מפיק התכנית.
סטיב מוזאקיס (אנ') - סזנדור ד'אבו, מנהיג הכת. דמותו מבוססת על אנטון לה-ויי.[דרוש מקור]
פולה ארנדל (אנ') - דיאן.
כריסטופר קירבי (אנ') - פיל.
ג'ון אומ'יי (אנ') - ווקר בדפורד.
מייקל איירונסייד - הקריין.
הפקה > פיתוח וליהוק

הפקת הסרט הוכרזה ב-13 בפברואר 2022 ובהפקה היו מעורבים אולפני Image Nation (אנ') מאיחוד האמירויות וכן האולפן האמריקאי Spooky Pictures. האחים קיירנס סיפרו בראיון שהם ביססו את הסרט על תוכניות האירוח משנות השבעים והשמונים: "יש משהו מסוכן בתוכניות אירוח. תוכניות האירוח היו מעין חלון לעולם מוזר של מבוגרים. חשבנו ששילוב האווירה המתוחה שבשידור החי עם העל טבעי ייצור חוויה מיוחדת ומפחידה".
האחים הציעו את תפקידו של ג'ק דלרוי לדסתמלסיאן לאחר שהאחרון כתב מאמר העוסק במארחי תוכניות אימה במגזין "Fangoria (אנ')". דסתמלסיאן קיבל את התפקיד לאחר שנשלחו אליו מספר תמונות סטילס משנות ה-70, מדריך טלוויזיה ותסריט הסרט. ליהוקו של דסתמלסיאן הוכרז ב-24 ביוני 2022.
הפקה > צילומים

הסרט צולם במלבורן, אוסטרליה. בסרט נעשה שימוש באפקטים מיוחדים וביניהם שימוש בבובות ואפקטים חזותיים נוספים. בסרט נעשה גם שימוש באומנות בינה מלאכותית, למרות שיוצרי הסרט הצהירו שרק שלוש תמונות בו נוצרו על ידי בינה מלאכותית.
הפצה

הסרט הוצג לראשונה בפסטיבל "South by Southwest" ב-10 במרץ 2023 באוסטין, טקסס. באותו החודש, סופר האימה המפורסם סטיבן קינג זכה לקחת חלק בהקרנה מוקדמת של הסרט וכתב בטוייטר: "הוא פשוט גאוני! לא יכולתי להוריד את עיניי ממנו. החוויה שלכם אמנם אישית לכל אחד מכם, אבל אני ממליץ לכם לצפות בו מתי שרק תוכלו". הסרט הוצג בפסטיבל הסרטים בסידני (אנ') מה-9 עד 15 ביוני 2023.
באוקטובר 2023, IFC Films ו-Shuddr רכשו את הזכויות להפצת הסרט בצפון אמריקה, הממלכה המאוחדת ואירלנד.
ביקורות

האתר Rotten Tomatoes העניק לסרט ציון של 97% טריות על סמך 196 ביקורות.
האתר Metacritic העניק לסרט ציון של 72/100 על סמך 22 ביקורות.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס סאטורן | 2 בפברואר 2025 | הסרט העצמאי הטוב ביותר |  | זכייה |  |
| פרס סאטורן | 2 בפברואר 2025 | השחקן הטוב ביותר בסרט | דייוויד דסתמלסיאן (אנ') | מועמדות |  |
הערות שוליים

↑  Late Night With the Devil, Cinema Chicago (באנגלית אמריקאית)
1 2 3 4 5 6 7  Dennis Harvey, ‘Late Night With the Devil’ Review: A ’70s Chat Show Becomes Must-Unsee TV, Variety, ‏2023-03-23 (באנגלית אמריקאית)
1 2  Anthony D'Alessandro, ‘Late Night With The Devil’: David Dastmalchian On Relating To Unhinged Talk Show Host In Horror Pic – SXSW Studio, Deadline, ‏2023-03-13 (באנגלית אמריקאית)
↑  Late Night with the Devil (2023) - Financial Information, The Numbers
↑  Meagan Navarro, ‘Late Night with the Devil’ Rated R for “Violent Content” and “Some Gore”, Bloody Disgusting!, ‏2024-01-31 (באנגלית אמריקאית)
↑  Amy Nicholson, Review: A talk show goes horribly wrong in sly 'Late Night With the Devil', Los Angeles Times, ‏2024-03-21 (באנגלית אמריקאית)
↑  Scott Roxborough, ‘Late Night With the Devil’: Directing Duo on Serving up 1970s-Era Chills From Down Under, The Hollywood Reporter, ‏2023-11-01 (באנגלית אמריקאית)
↑  Nick Vivarelli, Image Nation, Spooky Pictures Set For ‘Late Night With the Devil’ (EXCLUSIVE), Variety, ‏2022-02-14 (באנגלית אמריקאית)
1 2  Jason Kauzlarich, Stomach-Ripping And Throat-Slitting: LATE NIGHT WITH THE DEVIL At SXSW, www.fangoria.com, ‏2023-03-15 (באנגלית אמריקאית)
↑  Nick Vivarelli, ‘Dune’ Actor David Dastmalchian to Star in ‘Late Night With the Devil’ (EXCLUSIVE), Variety, ‏2022-06-24 (באנגלית אמריקאית)
1 2  Damon Wise, ‘Late Night With The Devil’ Review: Richly Detailed ’70s Meta-Horror From Colin And Cameron Cairnes – SXSW, Deadline, ‏2023-03-11 (באנגלית אמריקאית)
↑  William Earl, ‘Late Night With the Devil’ Directors Explain Using AI Art in the Film, Say They ‘Experimented’ With Three Images Only (EXCLUSIVE), Variety, ‏2024-03-21 (באנגלית אמריקאית)
↑  Stephen King, Stephen King on X, X, ‏27 במרץ 2023
1 2  Louise Rugendyke, The Aussie film Stephen King ‘couldn’t take his eyes off’, The Sydney Morning Herald, ‏2023-06-02 (באנגלית)
↑  Caroline Brew, IFC and Shudder Acquire Supernatural Thriller ‘Late Night With the Devil,’ Starring David Dastmalchian (EXCLUSIVE), Variety, ‏2023-11-01 (באנגלית אמריקאית)
↑  Late Night with the Devil | Rotten Tomatoes, www.rottentomatoes.com (באנגלית)
↑  Late Night with the Devil, www.metacritic.com (באנגלית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
מייקל קיטון

| --- | --- |

מייקל קיטון, 2013
 לידה:  5 בספטמבר 1951 (בן 73) פנסילבניה, ארצות הברית ארצות הברית
 שם במה:  Michael Keaton 
 שם לידה:  Michael John Douglas 
 מדינה:  ארצות הברית 
 תקופת הפעילות:  מ-1975 
 מקום לימודים:  אוניברסיטת המדינה קנט  Montour High School 
 בן או בת זוג:  קרוליין מק'ויליאמס (1982–1990)   קורטני קוקס (1989–1995) 
 צאצאים:  שון דאגלס 
 פרסים והוקרה:  פרס גלובוס הזהב
 פרופיל ב-IMDb
 
מייקל ג'ון דאגלס (באנגלית: Michael John Douglas; נולד ב-5 בספטמבר 1951), המוכר בשם הבמה מייקל קיטון (Michael Keaton), הוא שחקן קולנוע אמריקאי. זוכה פרס גלובוס הזהב.
גילם את הדמויות הראשיות בסרטים "ביטלג'וס" ו"באטמן" מבית טים ברטון. הוא שב לגלם את באטמן גם בסרטים "באטמן חוזר", "באטגירל" (שנגנז), "הפלאש" ו"אקוומן 2: הממלכה האבודה" (בסצנה שנחתכה בעריכה).
ביוגרפיה

נולד בשם מייקל דאגלס בפנסילבניה. למד רטוריקה (תורת הנאום) באוניברסיטה, אולם נשר לאחר שנתיים, ועבר לפיטסבורג. לאחר ניסיון כושל בסטנד-אפ, עבר קיטון לעבוד כצלם טלוויזיה, אז הבין שהוא רוצה להיות לפני המצלמה ולא מאחוריה.
קיטון עזב את פיטסבורג ועבר ללוס אנג'לס, שם החל לעבור מבחני בד למגוון תפקידים בטלוויזיה. הוא הופיע לראשונה בטלוויזיה בשלושה פרקים בסדרת הילדים האמריקאית "השכונה של מר רוג'רס" (1975). במהלך החצי השני של שנות השבעים הופיע במספר סדרות בתפקידים מינוריים, והחליט לשנות את שם משפחתו ל"קיטון", כדי להימנע מבלבול בינו לבין השחקן המוכר מייקל דאגלס.
את תפקידו הראשון בקולנוע עשה בקומדיה של רון הווארד, "משמרת לילה", ומאז במהלך שנות השמונים הופיע בשורה של קומדיות. הופעתו בקומדיית הפנטזיה והאימה "ביטלג'וס" (1988), של טים ברטון הפכה אותו לכוכב מן השורה הראשונה. בסרט גילם קיטון את ביטלג'וס, וברטון התרשם ממנו וליהק אותו לתפקיד ברוס ויין בסרט שובר הקופות "באטמן" (1989), הסרט הראשון שבו גילם קיטון דמות רצינית. מעריצי הקומיקס חששו בקשר לליהוק קיטון לתפקיד, בשל היותו מזוהה כשחקן קומי, אך מרביתם השתכנעו שביצע את הדמות מצוין ונחשב עד היום לשחקן שגילם את באטמן בצורה הטובה ביותר. קיטון המשיך לגלם את הדמות גם בסרט ההמשך "באטמן חוזר" (1992), שגם אותו ביים ברטון. אולם בסרט השלישי בסדרה, "באטמן לנצח", הוא הוחלף בשחקן ואל קילמר. קיטון דחה את ההצעה לככב פעם שלישית כבאטמן בעיקר כי לא היה מרוצה מהתסריט ולא מהכיוון אליו לקח הבמאי ג'ואל שומאכר את הסרט.
בתום עידן באטמן שיחק במספר קומדיות שנחלו כישלון, בזו אחר זו. תפקידו הבולט בסוף שנות ה-90 של המאה ה-20 היה בסרטו של קוונטין טרנטינו, ג'קי בראון. בהמשך התמקד בהופעות בסרטים עצמאיים ובסרטי טלוויזיה, בהם "שידור חי מבגדד" (2002), שהביא לו מועמדות לפרס גלובוס הזהב כשחקן הראשי הטוב ביותר בסרט טלוויזיה. מ-2004 חזר להפקות הוליוודיות, כשכיכב בקומדיה "בת הנשיא", בה גילם קיטון את נשיא ארצות הברית, וכן כיכב במותחן המצליח "רעש לבן" ודיבב בשובר הקופות "מכוניות".
ב-2014 היה קיטון מועמד לפרס אוסקר לשחקן הטוב ביותר וזכה בפרס גלובוס הזהב בקטגוריית השחקן הטוב ביותר בסרט קומי/מוזיקלי, על גילום תפקיד ראשי בסרט "בירדמן". באותה שנה כיכב גם בסרט "הצורך במהירות".
ב-2016 הצטלם לדרמה הביוגרפית "המייסד", לצד לורה דרן וג'ון קרול לינץ'. הסרט יצא לאקרנים בינואר 2017.
ב-2017 כיכב בסרט הפעולה "מתנקש אמריקאי", וכן כיכב בסרט "ספיידרמן: השיבה הביתה" בתור הנשר/אדריאן תומאס. ב-2022 שב לגלם תפקיד זה בסרט "מורביוס".
ב-2023 כיכב בסרט "הפלאש" בתפקיד באטמן בציר זמן חלופי שמהווה מחווה לבאטמן שגילם בסרטיו של טים ברטון עם חליפת העטלף הדומה, ורמיזות נוספות לסרטים המקוריים.
בספטמבר 2024, הוכרז שקיטון ינחה את התוכנית "סאטרדיי נייט לייב" ב-19 באוקטובר עם בילי אייליש כאורחת מוזיקלית. באוקטובר 2024, יצא לאור הסרט "להיות גודריץ'", בו קיטון מגלם את הדמות הראשית - אנדי גודריץ', אבא שלא נוכח מספיק בחיי משפחתו ונאלץ להתמודד עם שינויים פתאומיים בחייו עקב התמכרות שפיתחה אשתו השנייה ורצונה להתגרש.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1982 | משמרת לילה |  |  |
| 1984 | ג'וני המסוכן |  |  |
| 1986 | נחלצתי בנס |  |  |
| 1986 | היפנים באים |  |  |
| 1987 | The Squeeze |  |  |
| 1988 | ביטלג'וס | ביטלג'וס |  |
| 1988 | נקי |  |  |
| 1989 | אנחנו לא משוגעים |  |  |
| 1989 | באטמן | ברוס ויין/באטמן |  |
| 1990 | במרומי הפסיפיק |  |  |
| 1991 | צדק של אדם אחד |  |  |
| 1992 | באטמן חוזר | ברוס ויין/באטמן |  |
| 1993 | מהומה רבה על לא דבר |  |  |
| 1993 | החיים שלי |  |  |
| 1994 | העיתון |  |  |
| 1994 | ללא מילים |  |  |
| 1996 | בעל משוכפל |  |  |
| 1998 | ג'קי בראון |  |  |
| 1998 | צעדים נואשים |  |  |
| 1998 | ג'ק פרוסט |  |  |
| 2001 | חול טובעני |  |  |
| 2002 | שידור חי מבגדד |  | סרט טלוויזיה |
| 2004 | בת הנשיא |  |  |
| 2004 | רעש לבן |  |  |
| 2005 | החיפושית בהילוך גבוה |  |  |
| 2006 | מכוניות |  |  |
| 2007 | הפעם האחרונה |  |  |
| 2009 | בוגרת |  |  |
| 2010 | צעצוע של סיפור 3 | קן |  |
| 2014 | פנטהאוז נורת' | רוברט הולנדר |  |
| 2014 | רובוקופ | ריימונד סלארס |  |
| 2014 | הצורך במהירות | מונארך |  |
| 2014 | בירדמן | ריגן תומאסון |  |
| 2015 | המיניונים |  | דיבוב |
| 2015 | ספוטלייט | וולטר "רובי" רובינסון |  |
| 2017 | המייסד |  |  |
| 2017 | ספיידרמן: השיבה הביתה | אדריאן טומס/הנשר |  |
| 2017 | מתנקש אמריקאי | סטן הרלי |  |
| 2019 | דמבו | וי. איי. ואנדרווייר |  |
| 2020 | משפט השבעה משיקגו | רמזי קלארק |  |
| 2021 | מחיר החיים | קנת׳ פיינברג |  |
| 2021 | הנוקמת | מייקל רמברנדט |  |
| 2022 | מורביוס | אדריאן טומס/הנשר |  |
| 2023 | הפלאש | ברוס ויין/באטמן |  מועמד לפרס סאטורן לשחקן המשנה הטוב ביותר בסרט (2024) |
| 2024 | ביטלג'וס ביטלג'וס | ביטלג'וס |  מועמד פרס סטלייט לשחקן הטוב ביותר בסרט קולנוע - קומדיה או מחזמר  מועמד פרס סאטורן לשחקן הטוב ביותר בסרט (2025) |
| 2024 | בלתי נשכח | ג'ון נוקס | גם במאי ומפיק |
| 2024 | להיות גודריץ' | אנדי גודריץ' |  |
| TBA | באטגירל | ברוס ויין/באטמן |  |
פילמוגרפיה > טלוויזיה

דופסיק (2021)
הערות שוליים

↑  Ethan Shanfeld, ‘SNL’ Sets Season 50 Hosts Ariana Grande, John Mulaney, Michael Keaton and More — Plus Billie Eilish, Chappell Roan as Musical Guests, Variety, ‏18 September 2024
↑  Pete Hammond, ‘Goodrich’ Review: Michael Keaton In Top Form As An Absent Dad Trying To Change In Heartfelt, Funny And Sweet Dramedy, Deadline, ‏2024-10-17 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
| 0 | 1 | 2 |
| --- | --- | --- |
| הקודם: אדם וסט | שחקנים שגילמו את "באטמן" - מייקל קיטון  1989–1992 | הבא: ואל קילמר |
| --- | --- |
בקרת זהויות :  NLI: 987007442669705171  PLWABN: 9810540870705606  BIBSYS: 90983803  BNE: XX1097209  BnF: cb13982143t (data)  GND: 13776068X  ISNI: 0000 0003 6864 0082  LCCN: n85158135  MusicBrainz: 7f52f54b-abb7-4cd8-ae15-44c335be7bc4  NKC: xx0042778  NLA: 35989113  NLK: KAC2020K9279  NTA: 07180773X  RERO: 02-A024249573  SNAC: w6vx1bzz  SUDOC: 061116688  VIAF: 34652181   WorldCat (עם VIAF): 34652181
הביטחוניסטים

| --- | --- |

 מדינה:  ישראל ישראל
 מטה הארגון:  דם המכבים 28, מודיעין
 מייסדים:  אמיר אביבי 
 יושב ראש:  תא"ל (במיל') אמיר אביבי
 מנכ"ל:  סא"ל (במיל') ירון בוסקילה
 תקופת הפעילות:  2020–הווה (כ־5 שנים) 
 מוטו:  נותנים ביטחון לציונות
 www.idsf.org.il
 
הביטחוניסטים היא עמותה המורכבת בעיקר מיוצאי מערכת הביטחון הישראלית בעלי דרגות בכירות. הוקמה בשנת 2020, ביוזמתו של תת-אלוף (מיל') אמיר אביבי. מטרת התנועה היא "החלת הריבונות, חיזוק המשילות בארץ ישראל ובזכותה של מדינת ישראל להגן על עצמה בגבולותיה הבטוחים".
התנועה מתנגדת לפתרון שתי המדינות ותומכת בהרחבת מפעל ההתנחלויות. על פי אתר התנועה, "הביטחוניסטים אינה תנועה פוליטית. היא פתוחה לכל אדם המאמין בערכי היסוד שלה". עם זאת, היא מתוארת בכתבות רבות כתנועת ימין, ונחשבת לבעלת אוריינטציה ניצית.
חברים ופעילים

חברי תנועת הביטחוניסטים
לפי האתר הרשמי של התנועה, עם חבריה ופעיליה נמנים מעל 35,000 מאנשי כוחות הביטחון ואזרחים.
יו"ר ומייסד התנועה הוא תא"ל (מיל') אמיר אביבי, ומנכ"ל התנועה סא"ל (מיל') ירון בוסקילה.
בין פעיליה הבולטים שמרבים להופיע בתקשורת: אלוף (מיל') יפתח רון-טל, אלוף (מיל') גרשון הכהן, תא"ל (מיל') אביגדור קהלני, תא"ל (מיל') אפי איתם, תא"ל דדי שמחי, ניצב אהרון אקסול ותא"ל (מיל') הראל כנפו.
פעילות > מחקר

התנועה מבצעת מחקרים יישומיים בנושאים הנוגעים לביטחון ישראל, במטרה לספק לציבור הרחב ולמקבלי ההחלטות כלים להתמודדות עם המציאות המדינית-ביטחונית המתפתחת.
מחקרי התנועה עוסקים בסוגיות שנוגעות ליחסי החוץ והביטחון של המדינה. בנושא הפלסטינים – המחקרים עוסקים ברשות הפלסטינית והשפעתה על מדיניות ישראל, בהיערכות מדינת ישראל ליום שאחרי אבו מאזן, בהתקוממות צעירי הרשות הפלסטינית וההשפעה שלה על ערביי ישראל, וביחסי הגומלין בין מנגנוני הביטחון הפלסטיניים לבין כוחות הביטחון הישראליים. כן עוסקים המחקרים ביהודה ושומרון – בהשתלטות פלסטינית על שטחי C, במעמדם המשפטי של השטחים וחשיבותם לישראל כנכס אסטרטגי-ביטחוני, באכיפת החוק הישראלי בשטחי B ו-C והריסת מבנים בלתי חוקיים, וכן פעילות וכניסות הצבא לשטח A בכל זמן נתון לפי שיקולי הצבא והמודעין. החל ממלחמת חרבות ברזל גישה צבאית זהה גם ברצועת עזה מבחינת פעילות הצבא בכל מרחב ממנו יוצא טרור נגד מדינת ישראל, וכן שליטה מלאה על ציר פילדלפי, בכדי למנוע התחמשות ארגוני טרור ברצועה דרך הציר. בתחום ביטחון פנים פורסמו מחקרים לגבי תחושת הביטחון האישי של אזרחי ישראל, המשילות בנגב ובערים המעורבות, הפקת לקחים ביטחוניים מהמהומות בישראל ב-2021, והקמת משמר לאומי. התנועה פרסמה גם מחקרים בנוגע לאיראן – על האיום הגרעיני והתמודדותה של ישראל עימו, וההשפעה האיראנית על המרחב הגאופוליטי הקרוב לישראל. בתחום יחסי החוץ פרסמה התנועה מחקרים על תהליכי נרמול יחסים והסכמי שלום בין ישראל לבין מדינות ערב, החזית הסונית-ישראלית-אמריקאית נגד איראן, יחסי ישראל – ארצות הברית, ישראל–אירופה וישראל–סין.
פעילות > פעילות ציבורית

חברי התנועה מתראיינים באמצעי התקשורת, מפרסמים טורי דעה באמצעי התקשורת ובאתר התנועה, ומרצים בתחומי מומחיותם, בהם היסטוריית הלחימה של מדינת ישראל, תמורות במתווה הלחימה בגזרות שונות, האידאולוגיה בעולם הערבי ועוד.
בשנת 2020, בתקופת הדיונים על סיפוח יהודה ושומרון במסגרת תוכנית השלום של הנשיא טראמפ, נפגשו נציגי העמותה עם ראש ממשלת ישראל, בנימין נתניהו, והביעו תמיכה ביישום מהלך הסיפוח שאותו מאפשרת תוכנית טראמפ.
מאז 2022 פועלת התנועה להקמת משמר לאומי ישראלי בשיתוף עם המשרד לביטחון לאומי (אז המשרד לביטחון פנים) ועם משמר הגבול.
ב-2023 התחילה התנועה לשדר הֶסְכֵּת בהנחייתו של ראש מחלקת המחקר, אור יששכר. ההסכתים שפורסמו עוסקים ברצועת עזה, במאפייני הטרור העולמי והמקומי, וברשות הפלסטינית.
בחודש פברואר 2023 הגישה התנועה לנשיא המדינה, יצחק הרצוג, עצומה חתומה על ידי 17,000 החברים בתנועה, שבה חיזקו את ידיו וקראו "להפסיק באופן מיידי את השיח האלים והמפלג, וזאת ללא קשר לגורלה של הרפורמה המשפטית".
ב-2 באפריל 2023 קיימה התנועה עצרת ברחבת מוזיאון תל אביב לאמנות, שקראה להוציא את צה"ל מחוץ לוויכוח הפוליטי, ובה נאמו בכירים בדימוס במערכת הביטחון, בהם אביגדור קהלני וגרשון הכהן.
בשנים 2023 ו-2024 קיימה התנועה ועידה בנושאי ביטחון, בשיתוף עם גופי התקשורת ישראל היום ו-ynet.
בחודש ספטמבר 2024 קיימה מחלקת המחקר של התנועה, בשיתוף מכון הדנובה ההונגרי, כנס בנושא "אפקט אוקטובר", שהתקיים במרכז למורשת בגין בירושלים, בהשתתפות דיפלומטים ומומחים מארצות הברית ומאירופה.
תקציב

תקציב העמותה מבוסס על תרומות שרובן מגיעות מחוץ לישראל. בשנת 2022 קיבל הארגון תרומות בסך כ-4 מיליון ש"ח, מתוכן כ-771 אלפי ש"ח הגיעו מישראל.
אחד המקורות העיקריים דרכו מועברות תרומות לעמותה הוא הקרן המרכזית לישראל, עמותה אמריקאית שמשמשת צינור לתרומות לארגוני ימין בישראל.
ראו גם

חברי תנועת הביטחוניסטים
פדיון שבויים

| --- | --- |
 משנה תורה:  ספר זרעים, הלכות מתנות עניים, פרק ח', הלכות י'–י"ח
 שולחן ערוך:  יורה דעה, סימן רנ"ב
 
פדיון שבויים הוא המצווה לפעול להצלתם ושחרורם של יהודים הנתונים בשבי.